Zápisnica

zo zhromaždenia Pozemkového spoločenstva DIEL urbárska spoločnosť Radoma konaného dňa 3. júna 2017 v Radome.

Program:

1. Prezentácia
2. Úvod a privítanie
3. Informácia o zaprezentovaných podielnikoch
4. Voľba návrhovej komisie a overovateľa zápisnice
5. Kontrola uznesenia z predošlej členskej schôdze
6. Správa o činnosti spoločenstva za r. 2016 – predseda Spoločenstva p. Demjanovič
7. Správa o finančnom hospodárení- pokladník p. Vrablik Ján
8. Správa dozornej rady predseda DR p. Motyka
9. Správa o lesohospodárskom pláne a plnení LHP p. Golenovský
10. Rôzne – diskusia
11. Návrh na uznesenie
12. Záver

1. Prezentácia podielnikov prebehla pred zahájením zasadnutia Pozemkového spoločenstva

2. Zhromaždenie Pozemkového spoločenstva DIEL urbárska spoločnosť Radoma viedol podpredseda Ing. Pavlišin Ľubomír, ktorý zahájil zasadnutie, privítal účastníkov a oboznámil ich s programom.

3. Ing. Pavlišin, ktorý vykonal prezentáciu informoval o účasti podielnikov.

Počet podielov známych vlastníkov : 153 13 16

Prítomní vlastníci s počtom podielov: 97 16 94, t.j. 63,45%, zasadnutie je uznášania schopné.

4. Do návrhovej komisie boli navrhnutí výborom p. František Vrablík, Ladislav Rokyta a Ján Juhás a za overovateľa zápisnice p. MotykaMichal, ktorí boli prítomnými jednomyseľne zvolení.

5. Uložené úlohy boli splnené nasledovne:

Uverejniť zápisnicu z VZ a výborových schôdzí. Splnené čiastočne, momentálne nie je dostupná stránka obce.

6. Správa o činnosti spoločenstva za r. 2016.

Správu predniesol predseda spoločenstva p. Demjanovič, v ktorý uviedol podrobnosti o činnosti Spoločenstva a jeho orgánov za obdobie od predchádzajúceho zasadnutia. Správa bude uverejnená osobitne.

7. Správa o finančnom hospodárení za r. 2016.

Správu predniesol p. Ján Vrablik. V správe je uvedené kompletné finančné hospodárenie, predaj dreva, spôsob úhrad za drevo v tomto roku ako aj zostatky na účte a v pokladni spoločenstva. Správa bude uverejnená osobitne.

8. Správa Dozornej rady.

Správu predniesol predseda Dozornej rady p. Motyka, v ktorej uviedol zistené skutočnosti z kontroly dokladov. Správa bude uverejnená osobitne.

9. Správa o lesohospodárskom pláne a plnení LHP.

P. Golenovský oboznámil prítomných s ťažbou dreva, likvidáciou kalamít, množstvách a kvalite vyťaženej drevnej hmoty a pláne ťažby na nasledujúci rok. Taktiež informoval o sadení nových stromčekov. Správa bude uverejnená osobitne.

10. Rôzne - diskuzia

Ing. Pavlišin a starosta obce p. Viravec informovali prítomných o tom, že internetová stránka obce na ktorom sa zverejňujú oznamy Pozemkového spoločenstva sa momentálne prerába. Po spustení internetovej stránky sa priebežne budú zverejňovať aj oznamy PS Diel.

Predseda spoločenstva p. Demjanovič informoval prítomných, že na druhý rok budú vyplácané podiely so zisku spoločenstva podľa vlastníctva podielov a to tak aby zostali aj peniaze pre činnosť nového výboru.

P. Demjanovič spoločne s p. Pavlišinom informovali podielnikov o tom, že napriek tomu, že nikto neponúkol svoje podiely na predaj spoločenstvu, podiely už boli predané, preto sa výbor bude informova na Lesnom odbore Okresného úradu o zákonnosti prevodov podielov.

p. Kačmár Michal sa vyjadril, že zisk spoločenstva v predchádzajúcom období sa mu zdá malý. Odpovedal mu Ing. Pavlišin, že keďže spoločenstvo nenašlo na ťažbu dreva lacnejšiu firmu /terajšia ťaží za ceny obvyklé v tomto regióne/ je jedinou možnosťou zvýšiť ceny dreva pri odpredaji podielníkom a to spoločenstvo nechce. Množstvo vyťaženého dreva je zase limitovaná LHP.

P. Juhás Ján sa dotazoval či chodí niekto k výdaju dreva. Predseda p. Demjanovič mu vysvetlil, že pri výdaji dreva je vždy najmenej jeden člen výboru väčšinou on. Pokiaľ bolo drevo už vydané a predané, znova k výdaju dreva nechodí nikto, pretože za odovzdané drevo si ručí sám majiteľ.

p. Kačmár Tomáš sa sťažoval na niekoľko záležitostí týkajúcich sa jeho osoby, preto bolo dohodnuté, že bude prizvaný na výborovú schôdzu, aby sa nezrovnalosti vyjasnili.

11. Návrh na uznesenie.

Ing. Pavlišin predniesol návrh na uznesenie za ktorý hlasovali všetci podielníci okrem p. T. Kačmára. Uznesenie bolo prijaté a bude uverejnené osobitne.

12. Predseda Spoločenstva p. Demjanovič poďakoval výboru, dozornej rade a lesnému hospodárovi za celoročnú činnosť, podielnikom za účasť a zasadnutie ukončil.

Predseda Podpredseda Overovateľ zápisnice

Demjanovič František Ing. Pavlišin Ľubomír Motyka Michal